Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Narva Linnavolikogu 10.08.2017. a määruse nr 11 „Narva linna eelarvest spordiklubidele ja eraõiguslikele spordikoolidele toetuse eraldamise kord“ muutmine

Määrus kehtestatakse kohaliku omavalitsuse korralduse seaduse § 22 lõike 1 punkti 5 ning spordiseaduse § 3 punkti 2 alusel
Linnavolikogu  m ä ä r a b:

§ 1.  Narva Linnavolikogu 10.08.2017. a määruses nr 11 „Narva linna eelarvest spordiklubidele ja eraõiguslikele spordikoolidele toetuse eraldamise kord“ tehakse järgmised muudatused:

(1) § 1 lõike 6 punkti 1 sõnastatakse järgmiselt:
„(1) Ühe spordialaga tegeleva isiku pearaha arvutatakse järgmiselt: P = R: L, kus R – 70% rahaliste vahendite üldsummast, mis on linna eelarves ette nähtud spordiklubide ja eraõiguslike spordikoolide toetamiseks, L – taotluse esitanud spordiklubides ja eraõiguslikes spordikoolides tegelevate laste koguarv, P – toetuse summa ühele spordiga tegelevale lapsele. Pearaha eraldatakse sellele laste arvule, kellega töötab kutsekvalifikatsiooni tasemega treener (Spordiseaduse ja Kutseseaduse tähenduses). Klubi või eraõiguslik spordikool viib iga spordiga tegelejaga läbi treeninguid vähemalt 2 tundi nädalas kalendriaasta 9 kuu jooksul, millele eraldatakse toetust. Juhul, kui isik, kellele eraldatakse toetus, tegeleb spordiga rohkem kui ühes klubis või eraõiguslikus spordikoolis või tegeleb spordiga spordiklubis ja eraõiguslikus spordikoolis, jaotatakse tema pearahatoetuse summa võrdselt nende klubide või eraõiguslike spordikoolide vahel. Pearahatoetust ei eraldata, kui toetust taotletakse isikule, kes tegeleb spordiga veel ka munitsipaalspordikoolis või Narva Laste Loomemaja spordiringis“.

(2) § 2 lõiget 4 sõnastatakse järgmiselt:
„(12) Osakonnale esitatud taotluste läbivaatamiseks moodustatakse Linnavalitsuse korraldusega komisjon, mille koosseisu kuuluvad kaks Linnavolikogu liiget, üks Linnavalitsuse esindaja, kaks spordiklubi esindajat ja kultuuriosakonna esindaja“.
§ 2. Määrus jõustub seadusega sätestatud korras.

Tatjana Stolfat
Linnavolikogu esimees

Määrus kehtestatakse kohaliku omavalitsuse korralduse seaduse § 22 lõike 1 punkti 5 ning spordiseaduse § 3 punkti 2 alusel
Narva Linnavolikogu 10.08.2017. a määrusega nr 11 „Narva linna eelarvest spordiklubidele ja eraõiguslikele spordikoolidele toetuse eraldamise kord“ on kehtestatud Narva linna eelarvest klubide ja eraõiguslike spordikoolide sporditegevuse toetamiseks vahendite taotlemisele esitatavad nõuded, taotluste läbivaatamise kord, toetuse eraldamise ja toetuse kasutamise üle järelevalve teostamise kord.
Määruse § 1 lõike 1 alusel jäetakse Narva Linnavolikogu 10.08.2017. a määruse nr 11 § 1 lõike 6 punktist 1 tekstist välja järgmine lause: „Pearahatoetust ei eraldata, kui toetust taotletakse isikule, keda juhib spordiklubis või eraõiguslikus spordikoolis treener, kes samuti töötab treenerina munitsipaalspordikoolis või Narva Laste Loomemaja spordiringis“. Antud muutmise vajadus on ajendatud õiguskantsleri 18.05.2021. a kirjast nr 6-4/210813/2103426. kirjas leidis õiguskantsler, et selle lausega kehtestatud toetuse saamise piirang ei ole kooskõlas põhiseaduse § 12 lõikes 1 sätestatud võrdse kohtlemise nõudega, sest piirangul pole mõistlikku ja asjakohast põhjust.
Määruse § 1 lõike 2 alusel muudetakse esitatud taotluste läbivaatamise komisjoni koosseisu. Muudatuse tulemusel on komisjonis kaks spordiklubide esindajat senise ühe esindaja asemel. Muudatus on algatatud spordiklubide ettepaneku alusel, et suurendada spordiklubide kaasatust toetuste eraldamisel.

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 10.08.2017. a määruse nr 11 „Narva linna eelarvest spordiklubidele ja eraõiguslikele spordikoolidele toetuse eraldamise kord“ muutmine“ eelnõu.

2. Volitada Narva Linnavalitsuse Kultuuriosakonna juhatajat pr Viktoria Lutust antud küsimust ette kandma Narva Linnavolikogus.

